**Domáce služby Božie konané neordinovaným / domáce služby Božie**

**(otec, mama, dospelý, to zn. konfirmovaný člen rodiny)**

Rodina sa zhromaždí v jednej miestnosti. Ten, kto vedie služby Božie oboznámi rodinu s tým, čo sa bude diať a začne služby Božie:

1.Pozdrav: Pomoc naša buď v mene Hospodinovom, ktorý stvoril nebesá i zem. Jeho sväté meno buď od nás pochválené a velebené odteraz až naveky. Amen.

2. Kýrie (alebo iná pieseň). Je možné použiť „Evanjelický spevník“, „Hrad přepevný“ alebo iné kresťanské piesne užívané v cirkvi (mládežnícky spevník)

3. Čítaná kolekta. (modlitba), Modlitbu si možno pripraviť dopredu alebo použiť modlitebnú knihu (v zadnej časti Evanjelického spevníka sú modlitby, ktoré je možno použiť tiež).

4.Čítaný text zo Starej zmluvy alebo epištoly. Uvedenie textu pri epištole: Dnešná svätá epištola napísaná je... Pri starozmluvnom texte: Slovo Božie Starej zmluvy napísané je: ... Odpoveď zboru:

Slovo nášho Boha zostáva naveky.

5. Pieseň ku kázni. (rovnako ako bod 2.)

6.Čítaný text z Novej zmluvy. Odpoveď zboru: Slovo nášho Boha zostáva naveky.

7.Pieseň: Vyznanie viery alebo iná pred kázňou (rovnako ako bod 2.). Ak sa nespieva Krédo, odrieka sa Apoštolské vyznanie viery.

Liturg vyzve zbor, ktorý stojí: Teraz spoločne vyznajme vieru v trojjediného Boha

slovami Apoštolského vyznania: ...

8. Kázeň schválená farárom zboru. (Je možné použiť domáce postily, alebo kázeň prečítať z webových stránok cirkevného zboru k danej nedeli.)

9. Všeobecná modlitba, príhovorné modlitby, Otčenáš, oznamy. (modlí sa ten, kto vedie služby Božie a môžu sa modliť aj členovia rodiny).

10. Apoštolské požehnanie: Milosť Pána nášho Ježiša Krista, láska Božia a účastenstvo Ducha Svätého so všetkými vami. Amen.

11. Pieseň. (Rovnako ako bod 2.)